钦定古今图书集成/明伦汇编/闺媛典/第033卷 > 左尔良妻彭氏
## 钦定古今图书集成/明伦汇编/闺媛典/第033卷 > 左尔良妻彭氏

按《福建通志》：“彭氏，左尔良妻。姑暮年病剧，良入城延
医，姑忽不能语。彭度无生理，乃登楼焚祝，愿割肝疗。
姑挈刀直刲其胸，刀钝，并力横刲之，见肝割一脔，有
白血如箭射壁间。亟呼女来，戒勿哗。女惊，扶彭下楼，
赤血淋漓，已昏晕仆地。女为烹片肝饷姑，姑辄愈。事
闻，有司旌之。”